תוכנית הקיץ : שלוה - שחרור למשפחה ולילד המוגבל
מחנה הקיץ למען ילדי שלוהתוכנית הקיץ: בחופשת הקיץ כאשר מערכת החינוך מושבתת מפעילות, קיים מחסור משמעותי במסגרות מתאימות לילדי החינוך המיוחד. המשמעות המיידית היא נטל כבד על בני המשפחות הכולל שיבושים חמורים בזמני העבודה, בתפקוד הבית ובדאגה לאחים והאחיות הרגילים. החיים הופכים למרוץ אחר פתרונות תעסוקה והשגחה על הילד המיוחד. בנוסף, ללא המסגרת המקצועית קיימת סכנת רגרסיה בהתקדמות הילדים. תוכנית הקיץ מעניקה מענה מושלם לסיטואציה האנושית הבלתי אפשרית ומחזירה את האיזונים לתפקוד הגרעין המשפחתי כולו. במשך שמונה שבועות בכל קיץ פועלת ב'שלוה' מסגרת קיץ מיוחדת סביב לשעון שבעה ימים בשבוע, משעות הבוקר ועד הערב. תחת הצוות המנוסה זוכים הילדים לתוכנית יומית עשירה, כגון שחיה, סדנאות יצירה, ספורט, טיולים יומיים ועוד. אך השיא המלהיב של הקיץ הוא ללא ספק מחנה שמונת הימים המתקיים מדי שנה בנוף יפהפה אחר. זהו מחנה קיץ חלומי בכפר נופש קסום המהווה את פסגת החלומות של ילדי 'שלוה': רכיבת גמלים, מסע ג'יפים, רכבל, טיסות בשמי הארץ, שיט קיאקים מיוחד, הופעות אומנים מפורסמים ועוד. כך, תוך כדי רכישת מיומנויות חברתיות חשובות, הילדים אוגרים חוויות נפלאות לכל החיים. המחנה אשר מותאם עד לרמת הנכות הגבוהה ביותר מאפשר למשפחות הילדים את הדבר לו הם זקוקים ביותר - חופשת קיץ אמיתית - ליהנות יחד ללא מגבלת ניידות והצורך להשגיח ללא הפוגה, כאשר למעשה זהו פרק הזמן הארוך ביותר במהלך השנה שהילדים המיוחדים לא נמצאים בביתם אלא מבלים ברציפות עם חבריהם. קייטנת שלוה- אילת 2011סרטונים נוספיםמחנה קיץ של שלוה